গে পর্নোগ্রাফি
গে পর্নোগ্রাফি হল দর্শকদের যৌন উত্তেজনা সৃষ্টির উদ্দেশ্যে পুরুষে পুরুষে যৌনতার পুঙ্খানুপুঙ্খ বর্ণনা। এর পাশাপাশি একটি লেসবিয়ান পর্নোগ্রাফির ধারাও বিদ্যমান। পর্নোগ্রাফিতে সাধারণত মূলধারার সংস্কৃতির বিষমকামী যৌনপ্রবৃত্তি প্রদর্শিত হলেও, সুদূর অতীত থেকেই খোলামেলা সমকামী উপাদানের অস্তিত্ব লক্ষিত হয়। প্রাচীন গ্রিসে এই ধারার অস্তিত্ব ছিল। প্রায় প্রতিটি মাধ্যমেই পুরুষ সমকামী যৌনক্রিয়ার অবতারণা দেখা যায়। আধুনিক যুগে অবশ্য গে পর্নোগ্রাফি শিল্প হোম ভিডিও প্রস্তুতি, ডিভিডি, কেবল সম্প্রচার, উত্থানশীল ভিডিও অন ডিম্যান্ড ও ওয়্যারলেস মার্কেট এবং ইন্টারনেটে প্রদর্শনের জন্য নির্মিত ছবি ও চলচ্চিত্রের মধ্যেই সীমাবদ্ধ। পর্নোগ্রাফি শিল্পের একটি বড় অংশই হল গে পর্নোগ্রাফি।